**«ҚазМұнайГаз» Барлау Өндіру» акционерлік қоғамы**

**акционерлерінің жылдық жалпы жиналысының материалдары**

**2021 жылғы 28 мамыр**

«ҚазМұнайГаз» Барлау Өндіру» акционерлік қоғамы (бұдан әрі - Қоғам) акционерлерінің жылдық жалпы жиналысы (бұдан әрі – АЖЖЖ) Қоғамның директорлар кеңесінің (бұдан әрі – директорлар кеңесі) 2021 жылғы 27 сәуірдегі шешіміне сәйкес шақырылды. АЖЖЖ 2021 жылғы 28 мамырда, 10 сағат 00 минутта Нұр-Сұлтан қаласында Қазақстан Республикасы, 010000, Нұр-Сұлтан қ., Қабанбай батыр д-лы, 17-үй (Қоғамның атқарушы органының орналасқан жері), акт залы, 3-қабат мекенжайында мынадай күн тәртібімен шақырылды:

1. Қоғам акционерлерінің жалпы жиналысы есеп комиссиясының сандық құрамын, өкілеттік мерзімін белгілеу және мүшелерін сайлау;
2. 2020 жылғы шоғырландырылған жылдық қаржы есептілігін бекіту;
3. Есепті қаржы жылындағы Қоғамның таза кірісін бөлу тәртібін бекіту, жай және артықшылықты акциялар бойынша дивидендтерді төлеу туралы шешім қабылдау және Қоғамның 1 (бір) жай және 1 (бір) артықшылықты акциясына шаққандағы дивидендтің мөлшерін бекіту;
4. Қоғамның жылдық есебін, директорлар кеңесі мен басқарманың жұмысы туралы есепті бекіту;
5. 2020 жылы акционерлердің Қоғам мен оның лауазымды тұлғаларының іс-әрекеттеріне арыздары мен оларды қарау қорытындылары туралы ақпарат;
6. 2020 жылы Қоғамның директорлар кеңесі мен басқармасының мүшелеріне берілетін сыйақының мөлшері мен құрамы туралы ақпарат;
7. Қоғамның директорлар кеңесінің сандық құрамын белгілеу;
8. Қоғамның директорлар кеңесі өкілеттіктерінің мерзімін белгілеу;
9. Қоғамның директорлар кеңесінің мүшелерін сайлау;
10. Директорлар кеңесінің мүшелеріне олардың өз міндеттерін орындағаны үшін сыйақылар төлеу және олардың шығыстарын өтеу мөлшері мен шарттарын белгілеу.

**АЖЖЖ қатысушыларын тіркеуді бастау уақыты – 2021 жылғы 28 мамыр, 09 сағат 00 минут (Нұр-Сұлтан қ. уақыты бойынша).**

**АЖЖЖ қатысушыларын тіркеуді аяқтау уақыты – 2021 жылғы 28 мамыр, 09 сағат 45 минут (Нұр-Сұлтан қ. уақыты бойынша).**

**Кворум болмаған жағдайда қайталанған АЖЖЖ осы мекенжайда осындай күн тәртібімен 2021 жылғы 29 мамырда, 10 сағат 00 минутта (Нұр-Сұлтан қ. уақыты бойынша) өткізілетін болады.**

**1. Қоғам акционерлерінің жалпы жиналысы есеп комиссиясының сандық құрамын, өкілеттік мерзімін белгілеу және мүшелерін сайлау.**

«Акционерлік қоғамдар туралы» Қазақстан Республикасы Заңының 36-бабының 1-тармағы 4) тармақшасына және Қоғам Жарғысының 103-тармағының 9) тармақшасына сәйкес, акционерлердің жалпы жиналысының айрықша құзыретіне есеп комиссиясының сандық құрамын және өкілеттік мерзімін белгілеу, оның мүшелерін сайлау және олардың өкілеттігін мерзімінен бұрын тоқтату туралы мәселе жатады.

Бұрын сайланған есеп комиссиясының өкілеттік мерзімі аяқталғанын ескере отырып, Қоғамның жаңадан сайланған есеп комиссиясының өкілеттік мерзімін алдыңғы есеп комиссиясының өкілеттігі тоқтатылған сәттен бастап 2023 жылғы 28 мамырға дейін белгілеу ұсынылады.

**Шешім:**

**1. Қоғам акционерлерінің жалпы жиналысы есеп комиссиясының сандық құрамы белгіленсін - 3 адам.**

**2. Келесі құрамдағы Қоғам акционерлерінің жалпы жиналысы есеп комиссиясы сайлансын:**

**1) Залевская Виктория Владимировна – заң департаментінің директоры;**

**2) Горохова Елена Николаевна – заң департаменті директорының орынбасары;**

**3) Шалабаева Аниса Болатбековна - корпоративтік қаржыландыру және инвесторлармен жұмыс департаментінің аға маманы.**

**3. Қоғам акционерлерінің жалпы жиналысы есеп комиссиясының өкілеттік мерзімі алдыңғы есеп комиссиясының өкілеттігі тоқтатылған сәттен бастап 2023 жылғы 28 мамырды қоса алғанға дейін белгіленсін.**

**2. 2020 жылғы шоғырландырылған жылдық қаржы есептілігін бекіту.**

«Акционерлік қоғамдар туралы» Қазақстан Республикасы Заңының 76-бабының 1-тармағына сәйкес, атқарушы орган Қазақстан Республикасының аудиторлық қызмет туралы заңнамасына сәйкес аудит жүргізілген өткен жылғы жылдық қаржы есептілігін акционерлердің жалпы жиналысына оны талқылау және бекіту үшін жыл сайын береді. Қаржы есептілігінен басқа, атқарушы орган жалпы жиналысқа аудиторлық есепті береді.

«Эрнст энд Янг» ЖШС-ның тәуелсіз аудиторлары Қоғамның 2020 жылғы шоғырландырылған қаржы есептілігінің аудитін жүргізді.

Қоғамның шоғырландырылған қаржы есептілігі:

* Тәуелсіз аудиторлардың есебін;
* Қаржы жағдайы туралы шоғырландырылған есепті;
* Жиынтық кіріс туралы шоғырландырылған есепті;
* Ақша қаражатының қозғалысы туралы шоғырландырылған есепті;
* Капиталдағы өзгерістер туралы шоғырландырылған есепті;

Шоғырландырылған жылдық қаржы есептілігіне ескертулерді қамтиды.

2020 жылғы шоғырландырылған жылдық есептілік 2021 жылғы 27 сәуірде Қоғамның директорлар кеңесінің шешімімен мақұлданды (№2 шешім).

Директорлар кеңесінің отырысының алдында, Аудит жөніндегі комитет туралы ережеге сәйкес, Аудит жөніндегі комитет 2021 жылғы 23 сәуірде осы қаржы есептілігін қарады.

Қоғамның шоғырландырылған жылдық қаржы есептілігі мен аудиторлық есеп [www.kmgep.kz](http://www.kmgep.kz) адресіндегі корпоративтік веб-сайтта қол жетімді, сондай-ақ акционерлердің сұрауы бойынша беріледі.

Акционерлер шешімінің жобасы:

**Қоса берілген Қоғамның 2020 жылғы шоғырландырылған жылдық қаржы есептілігі бекітілсін.**

**3. Есепті қаржы жылындағы Қоғамның таза кірісін бөлу тәртібін бекіту, жай және артықшылықты акциялар бойынша дивидендтерді төлеу туралы шешім қабылдау және Қоғамның 1 (бір) жай және 1 (бір) артықшылықты акциясына шаққандағы дивидендтің мөлшерін бекіту.**

«Акционерлік қоғамдар туралы» Қазақстан Республикасы Заңының (бұдан әрі – АҚ туралы Заң) 22-бабы 4-тармағына, сондай-ақ Қоғам Жарғысының 40-тармағына сәйкес Қоғамның өзі орналастырмаған немесе сатып алмаған акциялар бойынша дивидендтер есептелмейдi және төленбейдi. Қоғам Жарғысының 44-тармағына сәйкес артықшылықты акция бойынша есептелетін дивидендтердің мөлшері, кем дегенде 25 теңгені құрайды және АҚ туралы Заңның 24-бабының 1-тармағына сәйкес осы кезең үшін есептелетін жай акция бойынша дивидендтердің мөлшерінен аз болмауға тиіс.

ҚЕХС-ке сәйкес жасалған шоғырландырылған қаржы есептілігіне сәйкес Қоғамның 2020 жылғы таза кірісі 151 259 млн. теңге (424,89 теңге/АҚШ долл. бағамы бойынша ~356 млн. АҚШ долл.) болды. 2021 жылғы 1 сәуірдегі жағдай бойынша «ҚазМұнайГаз» ҰК АҚ-тың (бұдан әрі – ҚМГ ҰК) Қоғам акцияларын иелік ету үлесі айналымдағы акциялардың барлық санынан ~99,72% құрайды. Дивидендтерді алуға құқығы бар акционерлердің тізімін тіркеу күніндегі жағдай бойынша «пут опцион» бойынша жай және артықшылықты акциялар бойынша құқықтарды сатқаннан кейін айналымдағы акциялардың саны мен ҚМГ ҰК-нің иелік ету үлесі өзгеруі мүмкін.

Қоғамның Дивидендтік саясат туралы ережесіне сәйкес (директорлар кеңесі 2006 жылғы 25 шілдеде бекіткен), директорлар кеңесі акционерлердің жалпы жиналысына ұсынымдар әзірлеу кезінде таза кірістің 15%-тін құрайтын дивидендтік төлемдердің мақсатты деңгейін басшылыққа алатын болады. Таза кірістің 15%-іне тең деңгейден туындай отырып, дивидендтік төлемдердің мөлшері шамамен 22 689 млн. теңгені (429,89 теңге/АҚШ долл. бағамы бойынша ~53 млн. АҚШ долл.), ал бір акцияға шаққандағы дивидендтің мөлшері ~21,88 теңгені құрайды.

2021 жылғы 1 сәуірдегі жағдай бойынша Қоғамның шоғырландырылған қаржы қаражаты ~168 621 млн. теңге (424,89 теңге/АҚШ долл. бағамы бойынша ~397 млн. АҚШ долл.), шоғырландырылмаған ақша қаражаты ~6 528 млн. теңге (424,89 теңге/АҚШ долл. бағамы бойынша ~15 млн. АҚШ долл.) болды.

2018-2019 жылдар ішінде Қоғам ҚМГ ҰК-ге екі жыл мерзімге 930.681.613 мың теңге сомасына пайызсыз қаржылай көмек көрсеткені белгілі. 2020 жылдың қыркүйегінде қаржылық көмек Бас компаниямен толығымен өтелді.

2020 жылғы қыркүйекте Қоғам ҚМГ ҰК-ға өтеу мерзімі 84 ай және жылдық 0,01% сыйақы мөлшерлемесімен 930.681.613 мың теңге сомасында ұзақ мерзімді қарыз беру туралы шарт жасасты. Берілген сома мен 509.524.606 мың теңге мөлшеріндегі 12% мөлшерлеме бойынша есептелген қарыздың келтірілген құны арасындағы айырма капиталда Акционермен операциялар нәтижесі ретінде танылды. 2021 жылғы 01 сәуірдегі жағдай бойынша ҚМГ ҰК Қоғам алдындағы берешегі 447 066 млн. теңгені құрайды.

АҚ туралы Заңның 13-бабының 2-тармағына сәйкес акционерлер – артықшылықты акциялардың меншік иелері қоғамның жарғысында белгіленіп, алдын ала айқындалып кепілдік берілген мөлшерде дивидендтер алуға басым құқығы бар. Қоғамның Жарғысына сәйкес артықшылықты акциялар бойынша есептелетін дивидендтердің мөлшері бір артықшылықты акцияға шаққанда 25 (жиырма бес) теңгеден кем болмауы тиіс. Бұл ретте, акционерлердің жалпы жиналысы Қоғамның жай акциялары бойынша дивидендтер төлемеу туралы шешімді міндетті жариялай отырып, осындай шешім қабылдауға құқылы.

Директорлар кеңесінің 2021 жылғы 27 сәуірдегі шешімімен (№2 хаттама) Қоғамның есепті қаржы жылындағы таза кірісін бөлу тәртібін бекіту, жай және артықшылықты акциялар бойынша дивидендтерді төлеу туралы шешімді қабылдау және Қоғамның 1 (бір) жай және 1 (бір) артықшылықты акциясына шаққандағы дивидендтің мөлшерін бекіту бойынша ұсыным (ұсыныс) берілді.

Акционерлер шешімінің жобасы

**2020 жылдың қорытындылары бойынша алынған 151 259 (жүз елу бір мың екі жүз елу тоғыз) млн. теңге мөлшеріндегі Қоғамның таза кірісін бөлудің келесі тәртібі бекітілсін:**

**– 2020 жылғы бір жай және бір артықшылықты акциясына шаққандағы дивиденд мөлшерінің дивидендтер алу құқығы бар акционерлердің тізімін тіркеу күніндегі жағдай бойынша айналымдағы тиісті акциялар санына көбейтіндісіне тең соманы Қоғам акционерлерінің дивидендтерін төлеуге жіберілсін;**

**- Қоғамның бір жай акциясына шаққандағы дивидендтің мөлшері 0 (ноль) теңге сомасында *(оның ішінде Қазақстан Республикасының заңнамасында белгіленген тәртіппен төленетін салық сомасы*) белгіленсін;**

**- Қоғамның бір артықшылықты акциясына шаққандағы дивидендтің мөлшері 25 (*жиырма бес*) теңге сомасында *(оның ішінде Қазақстан Республикасының заңнамасында белгіленген тәртіппен төленетін салық сомасы)* белгіленсін;**

**- дивидендтерді алу құқығы бар акционерлердің тізімін тіркеу күні мен уақыты – 2021 жылғы 08 маусым 00 сағ. 00 мин.;**

**- дивидендтерді төлеу басталатын күн – 2021 жылғы 08 шілде;**

**- дивидендтерді төлеу тәртібі мен нысаны – акционерлердің тізімі жасалған күннен кейін 90 күн ішінде акционерлердің банк шоттарына қолма-қол ақшасыз аудару арқылы дивидендтерді алу құқығы бар акционерлердің тізімі бойынша.**

**2. Қоғамның бас директоры (басқарма төрағасы) Қ.О.Есқазиев белгіленген тәртіппен осы шешімді іске асыру бойынша қажетті шараларды қабылдасын.**

**4. Қоғамның жылдық есебін, директорлар кеңесі мен басқарманың жұмысы туралы жылдық есепті бекіту.**

Қоғам Жарғысының 74-тармағына сәйкес акционерлердің жылдық жалпы жиналысының күн тәртібінің мәселелері бойынша материалдар, өзгелерден басқа, Қоғамның жылдық есебін қамтуы тиіс. Қоғам Жарғысының 75-тармағына сәйкес Қоғамның жылдық есебін Қоғамның басқармасы дайындайды, Қоғамның директорлар кеңесі мақұлдайды және акционерлердің жалпы жиналысының қарауына ұсынады. Қоғамның жылдық есебі, кем дегенде, аудиттелген жылдық есепті, өткен кезеңде Қоғамның қызметінде болған елеулі оқиғалар туралы есепті, сондай-ақ Қоғамның лауазымды тұлғаларының Қоғамның жылдық есебінде қамтылған мәліметтердің дұрыстығы үшін жауаптылығының сипаттамасын қамтиды.

Қоғамның бекітілген жылдық есебі Қоғамның корпоративтік веб-сайтында орналастырылады.

2020 жылғы Қоғамның жылдық есебінің құрылымы келесі негізгі бөлімдерді қамтиды:

1. Жалпы ақпарат
2. Қызметтің негізгі көрсеткіштері
3. Негізгі оқиғалар
4. 2020 жылғы негізгі оқиғалардың сипаттамасы

V. Бизнесті жүргізу шарттары

VI. Өндірістік қызмет

1. Күрделі шығындарға шолу
2. Операциялық қызметтің нәтижелері
3. Бірлескен кәсіпорындар мен қауымдастырылған компанияның қызметіне шолу
4. Корпоративтік басқару
5. Қаржы нәтижелеріне шолу

Қосымша: 2020 жылғы аудиттелген қаржы есептілігі

Қоғамның директорлар кеңесі туралы ереженің 9-бөлімінің 9.1-тармақшасына сәйкес, директорлар кеңесі акционерлердің жылдық жалпы жиналысына директорлар кеңесі мен басқарманың жұмысы туралы есепті, оның ішінде, директорлар кеңесі мен басқарма олар бойынша шешімдер қабылдайтын мәселелер туралы толық ақпаратты ұсынуы тиіс.

Директорлар кеңесі.

2020 жылғы 28 мамырда акционерлердің жылдық жалпы жиналысының шешімімен директорлар кеңесінің сандық құрамы – 4 (төрт) адам және 1 (бір) жыл (2021 жылғы 28 мамырды қоса алғандағы) уақытына белгіленген өкілеттілік мерзіміне директорлар кеңесінің жеке құрамы белгіленді.

2020 жылғы 28 мамырдағы акционерлердің жылдық жалпы жиналысының қорытындылары бойынша директорлар кеңесінің мынадай жеке құрамы сайланды:

1. Есқазиев Құрманғазы Орынғазыұлы – Қоғамның бас директоры (басқарма төрағасы);

2. Қарабаев Дәурен Сапаралыұлы – «ҚазМұнайГаз» ҰК АҚ өкілі ретінде, директорлар кеңесінің төрағасы;

3. Ертілесова Жаннат Жүрғалиқызы – тәуелсіз директор ретінде;

4. Лубянцев Петр Геннадьевич – тәуелсіз директор ретінде.

2020 жылы директорлар кеңесі 13 отырыс өткізді, оның ішінде 1 отырыс іштей нысанда және 12 – сырттай нысанда

Жыл ішінде директорлар кеңесі, өзгелерден басқа, келесі мәселелерді қарады:

• Қоғамның бюджеттерін бекіту;

• Қоғамның еншілес компанияларының жарғылық капиталындағы қатысу үлестерін сату туралы мәселелер;

• Қоғамның еншілес компанияларының жарғылық капиталын ұлғайту;

• Қоғамның еншілес қомпанияларының Жарғыларына өзгертулер енгізу туралы;

• Қоғам басқармасы туралы мәселелер, Басқарма мүшелерінің лауазымдық айлықақыларының мөлшерін және еңбекақы мен сыйақы төлеу шарттарын белгілеу;

• 2020 жылғы шоғырландырылған есептілікті алдын ала бекіту;

• Қоғамның еншілес компанияларының қаржылық есептілігін бекіту;

• 2020 жылдың қорытындылары бойынша дивидендтердің мөлшері бойынша ұсыныстар енгізу;

• Қоғамның директорлар кеңесінің мүшелігіне үміткерлер бойынша акционерлердің жалпы жиналысына, сондай-ақ директорлар кеңесінің мүшелеріне сыйақы төлеу мөлшері мен шарттары туралы ұсынымдар енгізу;

• директорлар кеңесінің төрағасын сайлау;

• жасалуына мүдделілік бар мәмілелер туралы.

Қоғамның директорлар кеңесінің аудит жөніндегі, сыйақылар жөніндегі, тағайындаулар және стратегиялық жоспарлау жөніндегі комиттерінің жұмысы олар туралы ережелерге сәйкес жүргізілді.

2020 жылы аудит жөніндегі комитет 1 отырыс, сыйақылар жөніндегі комитет 3 отырыс, тағайындаулар жөніндегі комитет 1 отырыс өткізді.

Басқарма.

Басқарма Қоғамның ағымдағы қызметіне басшылықты жүзеге асыратын атқарушы орган болып табылады.

2020 жылғы 27 сәуірде Қоғамның директорлар кеңесінің шешімі негізінде 2021 жылғы 12 маусымды қоса алғандағы өкілеттілік мерзіміне Қоғам басқармасының сандық құрамын 5 (бес) адам етіп белгілеу туралы шешім қабылданды.

2020 жылы Басқарма тұрақты негізде және қажеттілігіне қарай 10 отырыс өткізді. 2020 жыл ішінде Басқарма ішкі рәсімдерге жататын және реттейтін маңызды мәселелерді қарастырды.

Басқарма акционерлердің жалпы жиналысының, директорлар кеңесінің және Қоғамның лауазымды тұлғаларының айрықша құзыретіне жатпайтын Қоғамның қызметін қамтамасыз етудің өзге де мәселелері бойынша шешімдер қабылдайды.

Қоғамның жылдық есебі мен директорлар кеңесі мен басқарманың жұмысы туралы жылдық есеп Қоғамның директорлар кеңесімен алдын ала мақұлданды.

Акционерлер шешімінің жобасы:

**Қоса берілген Қоғамның 2020 жылғы жылдық есебі және директорлар кеңесі мен басқарманың жұмысы туралы есеп бекітілсін.**

**5. 2020 жылы Акционерлердің Қоғам мен оның лауазымды тұлғаларының іс-әрекеттеріне арыздары және оларды қарау қорытындылары туралы ақпарат.**

«Акционерлік қоғамдар туралы» Заңның 35-бабының 2-тармақшасына және «ҚазМұнайГаз» БӨ» акционерлік қоғамы (бұдан әрі – «Қоғам», «ҚМГ БӨ») Жарғысының 49-тармақшасына сәйкес, акционерлердің жыл сайынғы жалпы жиналысында акционерлердің қоғам мен оның лауазымды тұлғаларының іс-әрекеттеріне арыздары мен оларды қарау қорытындылары туралы мәселе қаралады.

Қазақстан Республикасы Заңының 44-бабының 3-тармағының 3-1) тармақшасына сәйкес, акционерлердің жылдық жалпы жиналысының күн тәртібінің мәселелері бойынша материалдар акционерлердің қоғам мен оның лауазымды тұлғаларының іс-әрекеттеріне арыздары мен оларды қарау қорытындылары туралы ақпаратты қамтуы тиіс.

2020 жылы Қоғам акционерлерінің ҚМГ БӨ мен оның лауазымдық тұлғаларының іс-әрекеттеріне арыздары ҚМГ БӨ-ге келіп түспеді.

Акционерлер шешімінің жобасы:

**Қоғамның және оның лауазымды тұлғаларының іс-әрекеттеріне акционерлердің өтініштерінің болмауы және оларды қарау қорытындылары туралы ұсынылған ақпарат назарға алынсын.**

**6. 2020 жылы Қоғамның директорлар кеңесі мен басқармасының мүшелеріне берілетін сыйақының мөлшері мен құрамы туралы ақпарат.**

АҚ туралы Заңның 35-бабы 2-тармағына және Қоғам Жарғысының 49-тармағына сәйкес акционерлердің жыл сайынғы жалпы жиналысында Директорлар кеңесінің төрағасы Қоғам акционерлеріне директорлар кеңесі және Қоғам басқармасы мүшелерінің сыйақыларының көлемі мен құрамы туралы хабарлайды.

2020 жылы директорлар кеңесінің мүшелерінен Қоғамның директорлар кеңесіндегі жұмысы үшін тек қана Қоғамның директорлар кеңесінің тәуелсіз директорлары сыйақы алды. 2020 жылы Қоғамның директорлар кеңесінің тәуелсіз директорларына есептелген жалпы сыйақы сомасы 23 131 мың теңгені құрады (10% мөлшерлеме бойынша ЖТС сомасын, 10% мөлшерлеме бойынша МЗЖ қоса есептегенде), оның ішінде: Ертілесова Жаннат Жүрғалиқызы – 10 957 мың теңге, Лубянцев Петр Геннадьевич – 12 174 мың теңге.

2020 жылы тәуелсіз директорларға берілетін сыйақылардың мөлшері мен шарттарын 2019 жылғы 27 мамырдағы акционерлердің жылдық жалпы жиналысы және 2020 жылғы 28 мамырдағы акционерлердің жылдық жалпы жиналысы белгіледі. 2020 жылы Қоғамның әрбір тәуелсіз директорына берілетін ай сайынғы сыйақы 700 000 (жеті жүз мың) теңге мөлшерінде белгіленді. Директорлар кеңесінің қалған мүшелері сыйақы алмайды, бірақ олар Қоғамның директорлар кеңесінің мүшелері ретінде өз міндеттерін орындауына байланысты шығыстарды өтеуге құқылы. 2020 жылғы 31 желтоқсандағы жағдай бойынша директорлар кеңесі төрт адамнан тұрды:

Дәурен Сапаралыұлы Қарабаев, директорлар кеңесінің Төрағасы, «ҚазМұнайГаз» ұлттық компаниясы» акционерлік қоғамының Басқарма төрағасының экономика және қаржы жөніндегі орынбасары.

Қоғамның Директорлар кеңесінің мүшелері:

Құрманғазы Орынғазыұлы Есқазиев, Қоғамның бас директоры (басқарма төрағасы);

Петр Геннадьевич Лубянцев (тәуелсіз атқарушы емес директор);

Жаннат Жүрғалиқызы Ертілесова (тәуелсіз атқарушы емес директор).

Қоғам басқармасының мүшелеріне берілетін сыйақы мөлшері мен құрамы туралы ақпарат Қаржы есептілігі депозитарийінде және Қоғамның жылдық есебінде орналастырылады

Акционерлер шешімінің жобасы:

**2020 жылы Қоғамның директорлар кеңесі мен басқармасының мүшелеріне берілетін сыйақының мөлшері мен құрамы туралы ұсынылған ақпарат назарға алынсын.**

**7. Қоғамның директорлар кеңесінің сандық құрамын белгілеу.**

АҚ туралы Заңның 36-бабының 1-тармағының 5) тармақшасына, Қоғам Жарғысының 103-тармағы 10) тармақшасына сәйкес, директорлар кеңесінің сан құрамын, өкілеттік мерзімін белгілеу, оның мүшелерін сайлау және олардың өкілеттігін мерзімінен бұрын тоқтату, ол туралы ережені бекіту, сондай-ақ директорлар кеңесінің мүшелеріне олардың өз міндеттерін атқарғаны үшін сыйақы төлеудің және шығыстарын өтеудің мөлшері мен шарттарын белгілеу жатады.

Қоғам Жарғысының 114-тармағына сәйкес директорлар кеңесі мүшелерінің саны (уақытша бос орындардың болмауы кезінде), тәуелсіз директорлар мен бас директорды (басқарма төрағасын) қоса алғанда, 4 (төрт) адамнан кем болмауы тиіс.

Қоғамның Директорлар кеңесінің ұсынымына сәйкес, акционерлердің қарауына акционерлер шешімінің келесі жобасы шығарылады:

Акционерлер шешімінің жобасы:

**Директорлар кеңесінің сандық құрамы 4 (төрт) адам санында белгіленсін.**

**8. Қоғамның директорлар кеңесі өкілеттіктерінің мерзімін белгілеу**

АҚ туралы Заңның 36-бабының 1-тармағы 5) тармақшасына, Қоғам Жарғысының 103-тармағы 10) тармақшасына сәйкес директорлар кеңесінің сан құрамын, өкілеттік мерзімін белгілеу, оның мүшелерін сайлау және олардың өкілеттігін мерзімінен бұрын тоқтату, ол туралы ережені бекіту, сондай-ақ директорлар кеңесінің мүшелеріне олардың өз міндеттерін атқарғаны үшін сыйақы төлеудің және шығыстарын өтеудің мөлшері мен шарттарын белгілеу жатады.

Қоғам директорлар кеңесінің ұсынымына сәйкес акционерлердің қарауына акционерлер шешімінің келесі жобасы шығарылады:

Акционерлер шешімінің жобасы:

**Директорлар кеңесінің өкілеттілік мерзімі – 1 (бір) жылға белгіленсін (2022 жылғы 28 мамырды қоса алғанда).**

**9. Қоғамның Директорлар кеңесінің мүшелерін сайлау**

АҚ туралы Заңның 36-бабының 1-тармағының 5) тармақшасына, Қоғам Жарғысының 103-тармағы 10) тармақшасына сәйкес директорлар кеңесінің сан құрамын, өкілеттік мерзімін белгілеу, оның мүшелерін сайлау және олардың өкілеттігін мерзімінен бұрын тоқтату, сондай-ақ директорлар кеңесінің мүшелеріне олардың өз міндеттерін атқарғаны үшін сыйақы төлеудің және шығыстарын өтеудің мөлшері мен шарттарын белгілеу жатады.

АЖЖЖ өткізу туралы хабарлама 2021 жылғы 28 сәуірде «Казахстанская правда» мен «Егемен Қазақстан» газеттерінде жарияланды (Қоғам Жарғысының 6-тармағына сәйкес). «ҚазМұнайГаз» Барлау Өндіру» акционерлік қоғамының директорлар кеңесі туралы ереженің» (Қоғам акционерлерінің 2007 жылғы 30 қазандағы жалпы жиналысымен бекітілген) (бұдан әрі – Директорлар кеңесі туралы ереже) 3.8-тармағына сәйкес акционерлер, күн тәртібіне директорлар кеңесінің мүшелерін сайлау туралы мәселе енгізілген акционерлердің жалпы жиналысын өткізу туралы акционерлерге хабарлағаннан күннен бастап 15 күн ішінде, директорлар кеңесіне кандидаттар туралы ұсыныстар енгізе алады. Директорлар кеңесі акционерлердің танысуы үшін акционерлер жалпы жиналысының күн тәртібіндегі мәселелер бойынша материалдарды дайындау аяқталған күннен кешіктірмей, бірақ кез келген жағдайда жиналыс өткізілетін күнге дейін 10 (он) күннен кешіктірмей Директорлар кеңесіне кандидаттар туралы ұсыныстар енгізе алады.

Директорлар кеңесінің 2021 жылғы 27 сәуірдегі шешіміне (№2 хаттама) сәйкес, Қоғамның директорлар кеңесінің Тағайындау жөніндегі комитетінің ұсыныстары мен ұсынымдары ескеріліп, келесі кандидаттар директорлар кеңесіне сайлауға ұсынылды және мақұлданды:

|  |  |  |  |
| --- | --- | --- | --- |
| 1 | Есқазиев  Құрманғазы Орынғазыұлы | - | Қоғамның бас директоры (басқарма төрағасы); |
| 2 | Қарабаев  Дәурен Сапаралыұлы | - | «ҚазМұнайГаз» ҰК АҚ өкілі ретінде; |
| 3 | Ертілесова  Жаннат Жүрғалиқызы | - | тәуелсіз директор ретінде; |
| 4 | Лубянцев Петр Геннадьевич | - | тәуелсіз директор ретінде; |

Кандидаттар туралы толық ақпарат (АҚ туралы Заңның 44-бабы 2-тармағының, Қоғам Жарғысының 73 және 115-тармақтарының талаптары ескеріліп) қоса беріледі.

Акционерлер шешімінің жобасы:

**Қоғамның директорлар кеңесінің мүшелері болып келесі тұлғалар сайлансын:**

|  |  |  |  |
| --- | --- | --- | --- |
| **1** | **Есқазиев**  **Құрманғазы Орынғазыұлы** | **-** | **Қоғамның бас директоры (басқарма төрағасы);** |
| **2** | **Қарабаев**  **Дәурен Сапаралыұлы** | **-** | **«ҚазМұнайГаз» ҰК АҚ өкілі ретінде;** |
| **3** | **Ертілесова**  **Жаннат Жүрғалиқызы** | **-** | **тәуелсіз директор ретінде;** |
| **4** | **Лубянцев Петр Геннадьевич** | **-** | **тәуелсіз директор ретінде;** |

**10. Директорлар кеңесінің мүшелеріне олардың өз міндеттерін орындағаны үшін сыйақылар төлеу және олардың шығыстарын өтеу мөлшері мен шарттарын белгілеу**

Қоғам Жарғысының 103-тармағының 10) тармақшасына сәйкес директорлар кеңесінің сан құрамын, өкілеттік мерзімін белгілеу, оның мүшелерін сайлау және олардың өкілеттігін мерзімінен бұрын тоқтату, ол туралы ережені бекіту, сондай-ақ директорлар кеңесінің мүшелеріне олардың өз міндеттерін атқарғаны үшін сыйақы төлеудің және шығыстарын өтеудің мөлшері мен шарттарын белгілеу жатады.

Директорлар кеңесінің 2021 жылғы 27 сәуірдегі шешіміне (№2 хаттама) сәйкес, Қоғам директорлар кеңесінің Сыйақылары жөніндегі комитеттің ұсыныстары мен ұсынымдарын ескере отырып, директорлар кеңесі мүшелеріне сыйақы беру шарттары ұсынылды.

Акционерлер шешімінің жобасы:

**1. Директорлар кеңесінің мүшелері – тәуелсіз директорларға олар Қоғамның Директорлар кеңесіне сайланған күннен бастап сыйақы төлеудің келесі мөлшері мен шарттары белгіленсін:**

**Қоғамның әрбір тәуелсіз директорына 700 000 (жеті жүз мың) теңге мөлшеріндегі ай сайынғы сыйақы (жеке табыс салығы мен міндетті зейнетақы жарналарын есептемегенде).**

**2. Қоғам директорлар кеңесінің мүшелеріне олардың өз міндеттерін атқарғаны үшін шығыстарын өтеудің келесі мөлшері мен шарттары белгіленсін:**

**1) тәуелсіз директорлар үшін – олармен жасалатын шарттардың қоса берілген жобаларына сәйкес;**

**2) директорлар кеңесінің басқа мүшелері үшін – директорлар кеңесі мен оның комитеттерінің қызметіне байланысты келесі шығындар:**

**- тұрғын үй-жайды жалға алу бойынша – іс жүзіндегі шығындар бойынша;**

**- отырыстың/кездесулердің орнына бару және тұрақты жұмыс орнына/тұрақты тұрғылықты жеріне қайтып келу – бизнес-класс тарифі бойынша;**

**- мейманханадан әуежайға/вокзалға және әуежайдан/вокзалдан мейманханаға трансфер – іс жүзіндегі шығындар бойынша;**

**- халықаралық (ұялы) байланысты, факсимильдік байланысты, бейне-конференцияны, конференц-байланысты пайдалану – іс жүзіндегі шығындар бойынша.**

**Өтемақы шығыстарды растайтын құжаттар Қоғамға берілген жағдайда жүзеге асырылады.**

**3. Қоғам директорлар кеңесінің төрағасына жоғарыда айтылған талаптарда Қоғамның тәуелсіз директорларымен жасалатын шарттарға Қоғамның атынан қол қоюға өкілеттік берілсін**

*Шешімдердің аяқталуы.*

Анағұрлым толық ақпаратты Нұр-Сұлтан қаласы, Қабанбай батыр даңғылы, 17-үй, 1202-кабинет мекенжайы бойынша «ҚазМұнайГаз» Барлау Өндіру» акционерлік қоғамының кеңсесінде 9 сағат 00 минуттан 18 сағат 30 минутқа дейін, сондай-ақ Қоғамның [www.kmgep.kz](http://www.kmgep.kz) веб-сайтында алуыңызға болады.

«ҚазМұнайГаз» Барлау Өндіру» акционерлік қоғамының

Директорлар кеңесіне кандидат туралы ақпарат

1) Тегі, аты, әкесінің аты:

Есқазиев Құрманғазы Орынғазыұлы

1965 жылғы 11 мамыр

2) «ҚазМұнайГаз» Барлау Өндіру» акционерлік қоғамының бас директоры (басқарма төрағасы)

3) Кандидатқа тиесілі Қоғам акцияларының саны: Жоқ

4) Білімі туралы мәліметтер:

В.И. Ленин атындағы Қазақ политехникалық институты, Мұнай және газ геологиясы, Тау-кен инженері - геолог, 1993;

Томск политехникалық университеті, Геологиялық-минералогиялық ғылымдар кандидаты, 2006.

5) Қоғамға үлестестігі туралы мәлімет: Қоғамның лауазымды тұлғасы және Қоғамның үлестес тұлғаларының лауазымды тұлғасы болып табылады

6) Кандидат соңғы үш жылда жұмыс істеген жұмыс орындары мен атқарған лауазымдары, сондай-ақ кандидаттың соңғы бес жылда заңды тұлғалардың басқару органдарында атқарған лауазымдары туралы мәліметтер:

2015 жылғы қыркүйек – қазіргі уақытқа дейін - «ҚазМұнайГаз» Барлау Өндіру» акционерлік қоғамы, Бас директор (басқарма төрағасы)

Ақпан 2019 - мамыр 2020 жылдары - «ҚазМұнайГаз» ҰК» АҚ, Басқарма төрағасының геология және барлау жөніндегі орынбасары

Маусым 2018 - ақпан 2019 жылдары - «ҚазМұнайГаз» ҰК» АҚ, Басқарма төрағасының барлау, өндіру және мұнайсервистері жөніндегі орынбасары

2015 жылғы қаңтар – 2015 жылғы қыркүйек – «Ембімұнайгаз» акционерлік қоғамы, бас директор (басқарма төрағасы)

2013 жылғы желтоқсан – 2015 жылғы қаңтар – «ҚазМұнайГаз» ұлттық компаниясы» акционерлік қоғамы, Геология жөніндегі басқарушы директор – бас геолог

2013 жылғы қараша – 2013 жылғы желтоқсан - «ҚазМұнайГаз» ұлттық компаниясы» акционерлік қоғамы, Операциялық емес өндіруші активтер жөніндегі басқарушы директор

2012 жылғы ақпан – 2013 жылғы қараша - «ҚазМұнайГаз» ұлттық компаниясы» акционерлік қоғамы, Басқарма төрағасының геология және перспективалық жобалар жөніндегі орынбасары

2010 жылғы маусым – 2012 жылғы ақпан - «ҚазМұнайГаз» ұлттық компаниясы» акционерлік қоғамы, Бас геолог

2008 жылғы ақпан – 2010 жылғы маусым - «ҚазМұнайГаз» ұлттық компаниясы» акционерлік қоғамы, Геология, геофизика және резервуарлар жөніндегі басқарушы директор

7) Кандидаттың Қоғамның үлестес тұлғаларымен және контрагенттерімен қатынасы туралы мәліметтер: Қоғамға қатысты үлестес тұлға болып табылады.

8) Өтелмеген немесе заңнамамен белгіленген тәртіпте алынбаған соттылығы туралы мәліметтер: Жоқ

9) Кандидаттың Қоғам Директорлар кеңесіне ұсынуға келісетіндігі туралы мәліметтер: келісті

**«ҚазМұнайГаз» БӨ» АҚ**

**бас директоры**

**(басқарма төрағасы) Қ. Есқазиев**

«ҚазМұнайГаз» Барлау Өндіру» акционерлік қоғамы

Директорлар кеңесіне кандидат туралы ақпарат

1. Тегі, аты, әкесінің аты: Ертілесова Жаннат Жүрғалиқызы, 1956 ж.т.

2) «ҚазМұнайГаз» Барлау Өндіру» акционерлік қоғамының тәуелсіз директоры

3) Кандидатқа тиесілі Қоғам акцияларының саны: жоқ

4) Білімі туралы мәліметтер:

С.М. Киров атындағы Қазақ мемлекеттік университеті, 1974-1978 жж., математик.

5) Қоғамға үлестестігі туралы мәлімет: үлестес емес

6) Кандидат соңғы үш жылда жұмыс істеген жұмыс орындары мен атқарған лауазымдары, сондай-ақ кандидаттың соңғы бес жылда заңды тұлғалардың басқару органдарында атқарған лауазымдары туралы мәліметтер:

2005 жыл – қазіргі уақытқа дейін – «Қазақстанның салық төлеушілер қауымдастығы» Басқару кеңесінің төрайымы

2016 жыл – қазіргі уақытқа дейін – Бәсекелестікті және тауар нарығын дамыту қауымдастығы кеңесінің төрайымы

2016 жыл – қазіргі уақытқа дейін – «Қазақстандық бәсекелестікті бағалау және дамыту институты» ЖШС-ның бас экономисі

2016 жыл – қазіргі уақытқа дейін – ҚР Ұлттық экономика министрлігі Қоғамдық кеңесінің мүшесі

2016 жыл – қазіргі уақытқа дейін – ҚР Мемлекеттік қызмет істері және сыбайлас жемқорлыққа қарсы іс-қимыл агенттігі Қоғамдық кеңесінің мүшесі

2016 жыл – қазіргі уақытқа дейін – Ұлттық кәсіпкерлер палатасы Кәсіпкерлер құқықтарын қорғау және сыбайлас жемқорлыққа қарсы іс-қимыл кеңесінің мүшесі

2016 жыл – қазіргі уақытқа дейін – Қазақстан Республикасы Ұлттық экономика министрлігі Табиғи монополияларды реттеу, бәсекелестікті және тұтынушылардың құқықтарын қорғау комитеті басқармасының мүшесі

2016 жыл – қазіргі уақытқа дейін – «Экономикалық зерттеу институты» АҚ Директорлар кеңесінің мүшесі, тәуелсіз директоры

2016 жыл – қазіргі уақытқа дейін – «Медициналық сақтандыру қоры» АҚ Директорлар кеңесінің мүшесі, тәуелсіз директоры

2016 жыл – қазіргі уақытқа дейін - «Ембімұнайгаз» АҚ мен «Өзенмұнайгаз» АҚ Директорлар кеңесінің мүшесі, тәуелсіз директоры

2016 жыл – қазіргі уақытқа дейін - «НАРХОЗ Университеті» АҚ Директорлар кеңесінің мүшесі, тәуелсіз директоры.

7) Кандидаттың Қоғамның үлестес тұлғаларымен және контрагенттерімен қатынасы туралы мәліметтер:

«Ембімұнайгаз» АҚ Директорлар кеңесінің мүшесі, тәуелсіз директоры

«Өзенмұнайгаз» АҚ Директорлар кеңесінің мүшесі, тәуелсіз директоры

8) Заңнамамен белгіленген тәртіппен өтелмеген немесе жойылмаған соттылығы туралы мәліметтер: жоқ

9) Кандидаттың Қоғам Директорлар кеңесіне ұсынуға келісетіндігі туралы мәліметтер: келісті

**Ж. Ертілесова**

«ҚазМұнайГаз» Барлау Өндіру» акционерлік қоғамы

Директорлар кеңесіне кандидат туралы ақпарат

1) Тегі, аты, әкесінің аты: Қарабаев Дәурен Сапаралыұлы, 1978 жылғы 11 маусым

2) «ҚазМұнайГаз» Ұлттық компаниясы» акционерлік қоғамының өкілі

3) Кандидатқа тиесілі Қоғам акцияларының саны: жоқ

4) Білімі туралы мәліметтер:

Экономист, мамандығы «Халықаралық экономикалық қатынастар», Қазақ мемлекеттік басқару академиясы, (1999 жыл)

Экономист, мамандығы «Қаржы саласындағы ғылымдар магистрі», Техас Университеті &М LowryMays Бизнес мектебі (2001 жыл)

5) Қоғамға үлестестігі туралы мәлімет: Қоғамның лауазымдық тұлғасы және Қоғамның үлестес тұлғаларының лауазымды тұлғасы болып табылады

6) Кандидат соңғы үш жылда жұмыс істеген жұмыс орындары мен атқарған лауазымдары, сондай-ақ кандидаттың соңғы бес жылда заңды тұлғалардың басқару органдарында атқарған лауазымдары туралы мәліметтер:

2020 жылғы маусымнан бастап қазіргі уақытқа дейін – «ҚазМұнайГаз» ұлттық компаниясы» акционерлік қоғамының Басқарма төрағасының экономика және қаржы жөніндегі орынбасары

2018 жылғы шілдеден бастап 2020 жылғы маусымға дейін – Басқарма төрағасының орынбасары - «ҚазМұнайГаз» ұлттық компаниясы» АҚ-ның қаржы директоры

2016 жылғы қазаннан бастап 2018 жылғы шілде аралығында Атқарушы вице-перзидент – «ҚазМұнайГаз» ҰК»АҚ қаржы директоры

2007 жылғы наурыздан бастап 2016 жылғы маусымға дейін – «Қазақстан Халық банкі» АҚ Басқармасы төрағасының орынбасары

2003 жылдан бастап 2004 жылға дейін – «АБН АМРО Банк Қазақстан» АҚ Кредиттік басқармасының бастығы

7) Кандидаттың Қоғамның үлестес тұлғаларымен және контрагенттерімен қатынасы туралы мәліметтер: Қоғамға қатысты үлестес тұлға болып табылады.

8) заңнамамен белгіленген тәртіппен өтелмеген немесе жойылмаған соттылығы туралы мәліметтер: жоқ

9) Кандидаттың Қоғам Директорлар кеңесіне ұсынуға келісетіндігі туралы мәліметтер: келісті

**«ҚазМұнайГаз» ҰК» АҚ**

**Басқармасы төрағасының**

**экономика және қаржы жөніндегі**

**орынбасары Д. Қарабаев**

«ҚазМұнайГаз» Барлау Өндіру» акционерлік қоғамы

Директорлар кеңесіне кандидат туралы ақпарат

1. Тегі, аты, әкесінің аты: Лубянцев Петр Геннадьевич, 1977 ж.т.

2) «ҚазМұнайГаз» Барлау Өндіру» акционерлік қоғамының тәуелсіз директоры

3) Кандидатқа тиесілі Қоғам акцияларының саны: жоқ

4) Білімі туралы мәліметтер:

1994-1999 Варшава Университеті (Варшава, Польша). Халықаралық қатынастар факультеті. Мамандығы: халықаралық экономикалық қатынастар. Дәрежесі: гуманитарлық ғылымдар магистрі

2014 – қазіргі уақыт – Institute of Directors (Лондон, Ұлыбритания), «Директорлар кеңесінің дипломы бар мүшесі» бағдарламасы бойынша оқу

5) Қоғамға үлестестігі туралы мәлімет: үлестес емес

6) Кандидат соңғы үш жылда жұмыс істеген жұмыс орындары мен атқарған лауазымдары, сондай-ақ кандидаттың соңғы бес жылда заңды тұлғалардың басқару органдарында атқарған лауазымдары туралы мәліметтер:

2021 жылғы қаңтар айынан бастап - "Eco Trade.kz" ЖШС директоры.

2015-2017 жыл - «Praktika Pharm» ЖШС Байқау кеңесінің мүшесі.

2012-2016 жыл – «Ембімұнайгаз» АҚ тәуелсіз директоры – Директорлар кеңесінің мүшесі, Аудит және тәуекелдер жөніндегі комитетінің төрағасы.

2012-2016 жыл – «Өзенмұнайгаз» АҚ тәуелсіз директоры – Директорлар кеңесінің мүшесі, Аудит және тәуекелдер жөніндегі комитетінің төрағасы.

2006-2016 жыл – «АКСИОМ» сақтандыру брокері ЖШС басқарушы директоры.

7) Кандидаттың Қоғамның үлестес тұлғаларымен және контрагенттерімен қатынасы туралы мәліметтер: жоқ

8) Заңнамамен белгіленген тәртіппен өтелмеген немесе жойылмаған соттылығы туралы мәліметтер: жоқ

9) Кандидаттың Қоғам Директорлар кеңесіне ұсынуға келісетіндігі туралы мәліметтер: келісті

**П. Лубянцев**